קשה כמובן להעריך מתי ה-Metaverse יהיה זמין, אבל כדאי לקחת בחשבון שקצב ההתפתחות של העולם הדיגיטלי מהיר מאוד. מי שזוכר איך נראה האינטרנט רק לפני עשור או שניים, וגם איך נראו הטלפונים הסלולריים עד לפיתוח האייפון (שהושק בסך הכל ב-2007), כבר מבין שתוך שנים לא רבות תתרחש קפיצת המדרגה הבאה - ולצד כדור הארץ יהיה גם מטאברס.
אגב, במקביל לפייסבוק יש עוד לפחות חברה אחת שעובדת על פרויקט דומה. אפיק גיימז, מי שהביאה לחיים שלנו את הפורטנייט, מפתחת גם היא מטא יקום שאליו יחוברו מכשירים שונים ושלל פלטפורמות. יחד עם זאת אי אפשר להתעלם מהכוח העצום שיש לפייסבוק, שכבר קנתה גם את אינסטגרם וגם את ווטסאפ (ועוד חברות רבות אחרות) - כך שמן הסתם יש לה יתרון של ממש על פני המתחרות בדרך לשינוי העולם שאנחנו מכירים.